PMIndiaData/PMIndiaSum huggingface dataset:
ક્વાડ નેતાઓનું પ્રથમ વર્ચુઅલ સંમેલન

પ્રધાનમંત્રી શ્રી નરેન્દ્ર મોદી 12 માર્ચ, 2021ના રોજ ઓસ્ટ્રેલિયાના પ્રધાનમંત્રી સ્કૉટ મોરિસન, જાપાનના પ્રધાનમંત્રી યોશિહિદે સુગા અને અમેરિકાના રાષ્ટ્રપતિ જોસેફ આર. બાઈડેન સાથે ક્વોડ્રિલેટરલ જૂથના નેતાઓના પ્રથમ વર્ચ્યુઅલ સંમેલનમાં ભાગ લેશે. બધા નેતાઓ સામાન્ય હિતના પ્રાદેશિક અને વૈશ્વિક મુદ્દાઓ પર ચર્ચા કરશે અને એક સ્વતંત્ર, ખુલ્લા અને સમાવિષ્ટ ભારત-પ્રશાંત ક્ષેત્રને જાળવવા તરફના સહકારના ક્ષેત્રો પર તેમના મંતવ્યોનું આદાન-પ્રદાન કરશે. આ શિખર સંમેલન લવચીક સપ્લાય ચેઇન વ્યવસ્થા, નવી ઉભરતી મહત્વપૂર્ણ ટેકનોલોજી, દરિયાઇ સુરક્ષા અને જળવાયુ પરિવર્તન જેવા સમકાલીન પડકારો પરના વિચારોને શેર કરવાની તક પૂરી પાડશે. આ શિખર સંમેલન દરમિયાન ક્વાડ નેતા કોવિડ –19 રોગચાળા સામે લડવામાં અને ભારત-પ્રશાંત ક્ષેત્રમાં સુરક્ષિત, સમાન અને સસ્તી રસી સુનિશ્ચિત કરવામાં સહકાર માટેની તકોની શોધ કરશે.
પ્રધાનમંત્રીએ બેંગલુરુમાં રૂ. 27000 કરોડથી વધુના મૂલ્યના બહુવિધ રેલ અને રોડ ઈન્ફ્રાસ્ટ્રક્ચર પ્રોજેક્ટ્સનું ઉદ્ઘાટન અને શિલાન્યાસ કર્યો

પ્રધાનમંત્રી શ્રી નરેન્દ્ર મોદીએ આજે બેંગલુરુમાં રૂ. 27000 કરોડથી વધુની કિંમતની બહુવિધ રેલ અને રોડ ઈન્ફ્રાસ્ટ્રક્ચર પ્રોજેક્ટનું ઉદ્ઘાટન અને શિલાન્યાસ કર્યો હતો. આ અગાઉ, પ્રધાનમંત્રીએ બ્રેઈન સંશોધન કેન્દ્રનું ઉદ્ઘાટન કર્યું હતું અને
મંત્રીમંડળે કૃષિગત વ્યવસાયનાં વાતાવરણમાં સુધારો કરવા માટે પરસ્પર સહયોગ સ્થાપિત કરવા માટે ભારત અને માલદીવ વચ્ચે સમજૂતીકરારનેમંજૂરી આપી

કેન્દ્રીય મંત્રીમંડળે આજે કૃષિઅને ખેડૂત કલ્યાણ મંત્રાલય તથા માલદીવ પ્રજાસત્તાકનાં મત્સ્યપાલન, દરિયાઈ સંસાધનો અને કૃષિ મંત્રાલય વચ્ચે સમજૂતી કરારને કાર્યોત્તર મંજૂરી આપી દીધી છે. જ્યારે માલદીવનાં રાષ્ટ્રપતિ 17 ડિસેમ્બર, 2018નાં રોજ ભારતનાં પ્રવાસે આવ્યાં હતાં, ત્યારે આ સમજૂતી પર હસ્તાક્ષર થયાં હતાં. આ સમજૂતીનાં પરિણામસ્વરૂપે કૃષિ ગણના, કૃષિ સંબંધિત વેપારવાણિજ્ય, સમન્વિત કૃષિ વ્યવસ્થા, વિકસિત બિયારણ, માટીની ફળદ્રુપતાનું વ્યવસ્થાપન, સ્થાનિક કૃષિલક્ષી વેપારવાણિજ્ય ક્ષમતાનું નિર્માણ, ખાદ્ય સુરક્ષા અને પોષણનાં ક્ષેત્રમાં ઉદ્યોગસાહસિકોની જાણકારી વધારવા, આબોહવામાં પરિવર્તનનો સામનો કરવા કૃષિ વ્યવસ્થા વિકસિત કરવા, કીટનાશક અવશેષો વગેરેનાં પરીક્ષણ માટે સુવિધાઓ સ્થાપિત કરવા વગેરે ક્ષેત્રોમાં સહયોગ વધારવા બંને દેશો વચ્ચે પરસ્પર સહયોગ વધારવામાંમદદ મળશે. આ સમજૂતી અંતર્ગત સાથસહકારની યોજના તૈયાર કરવા, બંને પક્ષો દ્વારા નિર્ધારિત કામગીરીઓને લાગુ કરવા અને નિર્ધારિત પ્રક્રિયાઓનાં અમલીકરણ વિશે સંકેત આપવા માટે એક સંયુક્ત કાર્યસમૂહની રચના કરવામાં આવશે.
પ્રધાનમંત્રીએ ગંગા આરતીમાં હાજરી આપી, મુખ્યમંત્રી અને ઉપમુખ્યમંત્રી સાથે બેઠક કરી અને કાશીમાં મુખ્ય વિકાસ પ્રોજેક્ટનું નિરીક્ષણ કર્યું

પ્રધાનમંત્રી શ્રી નરેન્દ્ર મોદીએ ગઈકાલે વારાણસીમાં બાબા વિશ્વનાથ ધામના ઉદ્ઘાટન પછી તેમની વ્યસ્તતાઓ ચાલુ રાખી હતી જ્યાં તેમણે પૂજા પણ કરી હતી અને ગંગામાં પવિત્ર ડૂબકી લગાવી હતી. બાદમાં સાંજે પ્રધાનમંત્રીએ સોમવારે ગંગા આરતીમાં હાજરી આપી હતી. ગંગા આરતી પર પ્રધાનમંત્રીએ ટ્વીટ કર્યું કે, “કાશીની ગંગા આરતી હંમેશા આંતરિક આત્માને નવી ઉર્જાથી ભરી દે છે. આજે કાશીનું મોટું સપનું પૂરું કરીને દશાશ્વમેધ ઘાટ પર ગંગા આરતીમાં હાજરી આપી અને મા ગંગાને નમન કર્યા. નમામિ ગંગે તવ પદ પંકજમ્ “ काशी की गंगा आरती हमेशा अंतर्मन को नई ऊर्जा से भर देती है। आज काशी का बड़ा सपना पूरा होने के बाद दशाश्वमेध घाट पर गंगा आरती में शामिल हुआ और मां गंगा को उनकी कृपा के लिए नमन किया। नमामि गंगे तव पाद पंकजम्। pic.twitter.com/p
ઇન્ડિયન ઇન્સ્ટિટ્યુટ ઑફ સ્પેસ સાયન્સ એન્ડ ટેકનોલોજી (આઇઆઇએસટી) અને નેધરલેન્ડ્સની ધી ડેલ્ફ્ટ યુનિવર્સિટી ઑફ ટેકનોલોજી (ટીયુ ડેલ્ફ્ટ) વચ્ચે સંશોધન સહકાર્ય નિયમન માટે સમજૂતી પત્ર (એમઓયુ)ને કેન્દ્રીય મંત્રીમંડળની મંજૂરી

ઇન્ડિયન ઇન્સ્ટિટ્યુટ ઑફ સ્પેસ સાયન્સ એન્ડ ટેકનોલોજી (આઇઆઇએસટી) અને ધી ડેલ્ફ્ટ યુનિવર્સિટી ઑફ ટેકનોલોજી (ટીયુ ડેલ્ફ્ટ) વચ્ચે દરેક સંસ્થાના વિદ્યાર્થીઓ અને ફેકલ્ટી સભ્યોને સાંકળી લેતા શૈક્ષણિક કાર્યક્રમો અને સંશોધન પ્રવૃત્તિઓ હાથ ધરવા માટે જે તે સંસ્થાઓ વચ્ચે 2021ની 9મી એપ્રિલ અને 2021ની 17મી મેના રોજ સહી સિક્કા કરાયેલા અને ઈમેઈલથી આદાનપ્રદાન કરવામાં આવેલા સમજૂતી પત્ર (એમઓયુ)ને પ્રધાનમંત્રી શ્રી નરેન્દ્ર મોદીના અધ્યક્ષ સ્થાને મળેલી કેન્દ્રીય મંત્રીમંડળની બેઠકમાં મંજૂરી આપવામાં આવી છે. એમઓયુની વિગતો: વિદ્યાર્થી વિનિમય કાર્યક્રમ: પક્ષકારો અંડ ગ્રેજ્યુએટ, પોસ્ટ ગ્રેજ્યુએટ અને ડૉક્ટરલ સ્તરે વિદ્યાર્થીઓનું આદાનપ્રદાન કરી શકે છે. પક્ષકારો આ યોજના હેઠળ પરસ્પર ચર્ચા કરીને અભ્યાસના ક્ષેત્રો અને જે ક્રેડિટ્સ ચાલુ રાખવાની છે એ નક્કી કરશે. બેઉ પક્ષકારો સંમત થાય છે કે ડિગ્રી તાલીમ માટે પ્રેક્ટિકલ એક્સચૅન્જ પ્રોગ્રામ યજમાન ભાગીદારની શિક્ષણ પ્રણાલિ અને નિયમોને અનુસરવો જોઇએ. બેવડી ડિગ્રી/ડબલ ડિગ્રી પ્રોગ્રામ: પૂર્વ સ્નાતક કે અનુસ્નાતક ડિગ્રી એનાયત કરવા માટે વિદ્યાર્થીઓ દ્વારા અનુસરાતા વિશેષ અભ્યાસક્રમોને પક્ષકારો વિક્સાવી શકે છે અને આ ડિગ્રી ઘરઆંગણાની સંસ્થા દ્વારા એનાયત કરવામાં આવનાર શરૂઆતની ડિગ્રી ઉપરાંતની હશે. ઇન્ટર્નશિપ અને પ્રોજેક્ટ કાર્ય” પક્ષકારો ઇજનેરી પ્રોજેક્ટના અસાઈન્મન્ટ્સના સંશોધનો ડિઝાઇન અને વિક્સિત કરી શકે જે વિદ્યાર્થીઓ દ્વારા ભાગીદાર સંસ્થામાં એમના ટૂંકા ગાળાના અને લાંબા ગાળાના બેઉ રોકાણ દરમ્યાન આગળ વધારાશે. ફેકલ્ટી આદાનપ્રદાન: પક્ષકારો ફેકલ્ટી એક્સ્ચૅન્જ પ્રોગ્રામ વિચારી શકે જે દરમ્યાન એમના ફેકલ્ટી સભ્યો ભાગીદાર સંસ્થામાં અભ્યાસક્રમો આપશે અને એના માટે અભ્યાસ સામગ્રી સંયુક્ત રીતે વિક્સાવવામાં આવશે. સંયુક્ત સંશોધન: બેઉ પક્ષકારોના ફેકલ્ટી સભ્યો સમાન રસના ક્ષેત્રોમાં ચોક્કસ સમયગાળાની સાથે સંયુક્ત સંશોધન કાર્યક્રમ ઓળખી કાઢી શકે છે. લાભો: આ સમજૂતી પર સહી સિક્કા થવાથી નિમ્નાનુસાર સંભવિત રસના ક્ષેત્રો આગળ વધારવા સમર્થ બનશે જેવા કે, ફેકલ્ટી સભ્યો વિદ્યાર્થીઓ અને સંશોધકો, વૈજ્ઞાનિક સામગ્રી, પ્રકાશનો અને માહિતીનું આદાનપ્રદાન. સંયુક્ત સંશોધન મીટિંગ, પીએચડી પ્રોગ્રામ, ડ્યુઅલ ડિગ્રી/ડબલ ડિગ્રી પ્રોગ્રામ. સૌથી જૂની અને સૌથી મોટી ડચ જાહેર ક્ષેત્રની ટેકનોલોજિકલ યુનિવર્સિટી એવી નેધરલેન્ડ્સની ઈડબલ્યુઆઇ, ટીયુ ડેલ્ફ્ટ સાથે આ સમજૂતી મારફત સહયોગ વિજ્ઞાન અને ટેકનોલોજીના ક્ષેત્રમાં સંશોધનમાં સંયુક્ત પ્રવૃત્તિ વિક્સાવવા તરફ દોરી જશે. આ રીતે, દેશના તમામ વર્ગો અને પ્રદેશોને લાભ થશે. સહી કરાયેલ આ સમજૂતી વિજ્ઞાન અને ટેકનોલોજીના ક્ષેત્રમાં નવી સંશોધન પ્રવૃત્તિઓ અને ઉપયોગની શક્યતાઓ ચકાસવાને વેગ પૂરો પાડશે.
પ્રધાનમંત્રીએ મુંબઇની એક હોસ્પિટલમાં આગને કારણે થયેલ જાનહાની પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ મુંબઇની એક હોસ્પિટલમાં આગને કારણે થયેલ જાનહાની પર દુઃખ વ્યક્ત કર્યું છે. પ્રધાનમંત્રીએ કહ્યું કે, "મુંબઇની એક હોસ્પિટલમાં આગ લાગવાના કારણે જાનહાની થઈ છે તેનું દુઃખ છે, ઘાયલો ઝડપથી સ્વસ્થ થાય તેવી હું પ્રાર્થના કરું છું".
પ્રધાનમંત્રી આવતીકાલે ઉત્તરપ્રદેશમાં ગોરખપુરમાં પીએમ-કિસાન યોજના શરૂ કરશે

નાના અને સીમાંત ખેડૂતોને રૂ. 2,000નો પ્રથમ હપ્તો તેમનાં ખાતામાં સીધો હસ્તાંતરિત થશે આશરે 12 કરોડ નાના અને સીમાંત ખેડૂતોને લાભ થશે પ્રધાનમંત્રી ગોરખપુરમાં અનેકવિધ વિકાસલક્ષી પરિયોજનાઓનું લોકાર્પણ કરશે પ્રધાનમંત્રી શ્રી નરેન્દ્ર મોદી આવતીકાલે 24 ફેબ્રુઆરી, 2019નાં રોજ ઉત્તરપ્રદેશમાં ગોરખપુરની મુલાકાત લેશે. પ્રધાનમંત્રી ગોરખપુરમાં પીએમ-કિસાન યોજનાનો શુભારંભ કરશે. પ્રધાનમંત્રી ફર્ટિલાઇઝર કોર્પોરેશન ઑફ ઇન્ડિયા (ભારતીય ખાતર નિગમ)નાં મેદાનમાં એક સ્વીચ દબાવીને પીએમ—કિસાન યોજનાનો પ્રારંભ થવાનાં પ્રતીકરૂપે પસંદગીનાં ખેડૂતોને રૂ. 2,000નો પ્રથમ હપ્તો ઇલેક્ટ્રોનિક રીતે હસ્તાંતરિત કરશે. પ્રધાનમંત્રી પીએમ-કિસાન યોજના અંતર્ગત પસંદ થયેલા ખેડૂતોને પ્રમાણપત્રોનું વિતરણ પણ કરશે. પ્રધાનમંત્રી વીડિયો કોન્ફરન્સ મારફતે પીએમ-કિસાન યોજનાનાં પસંદગીનાં લાભાર્થીઓ સાથે વાતચીત પણ કરશે. પ્રધાનમંત્રી કિસાન સમ્માન નિધિ યોજના (પીએમ-કિસાન) પ્રધાનમંત્રી કિસાન સમ્માન નિધિ યોજના (પીએમ-કિસાન)ની જાહેરાત 1 ફેબ્રુઆરી, 2019નાં રોજ વચગાળાનાં બજેટ 2019-20માં થઈ હતી. આ યોજનાં અંતર્ગત 2 હેક્ર સુધીની જમીન ધરાવતાં/જમીનની માલિકી ધરાવતાં લઘુ અને સીમાંત ખેડૂતોને દર વર્ષે રૂ. 6,000ની સહાય કરવામાં આવશે. આ રકમ રૂ. 2,000નાં એક એવા ત્રણ હપ્તામાં આપવામાં આવશે. આ રકમ પ્રત્યક્ષ સહાય હસ્તાંતરણ (ડીટીબી) મારફતે લાભાર્થીઓનાં બેંક ખાતામાં સીધા હસ્તાંતરિત કરવામાં આવશે. ડીબીટી સંપૂર્ણ પ્રક્રિયામાં પારદર્શકતા સુનિશ્ચિત કરશે અને ખેડૂતો માટે સમય બચાવશે. આ યોજના લઘુ અને સીમાંત ખેડૂતો (એસએમએફ)ની આવક વધારવા માટે પ્રસ્તુત કરવામાં આવી હતી. એક અંદાજ મુજબ, 12 કરડોથી વધારે લઘુ અને સીમાંત ખેડૂતોને લાભ થશે. પીએમ-કિસાન યોજનાનો ઉદ્દેશ પાક સંરક્ષણ અને ઉચિત વળતર સુનિશ્ચિત કરવા વિવિધ કાચા માલની ખરીદી કરવાની નાણાકીય જરૂરિયાત પૂર્ણ કરવા, દરેક પાક ચક્રને અંતે કૃષિની અંદાજિત આવક સાથે અનુકૂળ બનાવવાનો . આ તેમને આ પ્રકારનાં ખર્ચને પહોંચી વળવા શાહૂકારોની જાળમાં પડતા પણ છોડાવશે અને કૃષિ પ્રવૃત્તિઓ જાળવી રાખવાની સુનિશ્ચિતતા કરશે. પીએમ-કિસાન કેન્દ્ર સરકારની યોજના છે, જે ભારત સરકાર પાસેથી 100 ટકા ફંડ મેળવે છે. આ યોજના લાયકાત ધરાવતા લાભાર્થીઓનાં લાભનું હસ્તાંતરણ કરવા 1.12.2018થી અમલી બનશે. રાજ્ય સરકાર અને કેન્દ્રશાસિત પ્રદેશોનાં વહીવટીતંત્ર ખેડૂત પરિવારોની ઓળખ કરશે, જે યોજનાની માર્ગદર્શિકા મુજબ ટેકો આપવા લાયક હશે. પીએમ-કિસાન ક્રાંતિકારી યોજના છે, જેનો ઉદ્દેશ દર વર્ષે ત્રણ હપ્તામાં નાણાકીય સહાય સુનિશ્ચિત કરીને ભારતમાં લઘુ અને સીમાંત ખેડૂતોનાં જીવનમાં પરિવર્તન લાવવાનો છે. આ યોજનાનો અમલ ડીબીટી મારફતે થશે, જે લાભાર્થીઓનાં બેંક ખાતામાં સીધી રકમ હસ્તાંતરિત કરશે, જેથી વચેટિયા દૂર થશે અને ભ્રષ્ટાચાર નાબૂદ થશે. એક વારની લોન માફી યોજનાથી વિપરીત પીએમ-કિસાન ખરાં અર્થમાં નાના ખેડૂતો માટે સન્માનિત જીવન સુનિશ્ચિત કરવા માટે ડિઝાઇન કરવા માટે બનાવેલી યોજના છે, જે ખેડૂતોને સક્ષમ બનાવશે. લાંબા ગાળે આ યોજના ખેડૂતોની સ્થળાંતરની સમસ્યાનું સમાધાન કરશે અને પાકની ઉત્પાદકતા વધારશે એવી અપેક્ષા છે. પ્રધાનમંત્રી ગોરખપુરમાં વિવિધ વિકાસલક્ષી યોજનાઓ દેશને અર્પણ કરશે/શુભારંભ કરશે. તેઓ જનસભાને સંબોધન કરશે. આ વિકાસલક્ષી પ્રોજેક્ટ ગેસ માળખાથી સ્વાસ્થ્ય સુધીનાં છે, જે ગોરખપુરમાં પ્રધાનમંત્રીનાં હાથે શરૂ થશે. આ વિવિધ પરિયોજનાથી ઉત્તરપ્રદેશનાં લોકોને ઘણો લાભ થશે એવી અપેક્ષા છે.
મંત્રીમંડળે સહકારી બેંકો પાસેથી ટૂંકા ગાળાની લોન લેનાર ખેડૂતો માટે નવેમ્બર અને ડિસેમ્બર, 2016ના બે મહિના માટે વ્યાજની માફીના નિર્ણયને મંજૂર કર્યો તથા સહકારી બેંકોને નાબાર્ડ દ્વારા વધારાના પુનર્ધિરાણ પર રાષ્ટ્રીય કૃષિ અને ગ્રામીણ વિકાસ બેંક (નાબાર્ડ)ને વ્યાજમાં માફી પ્રદાન કરી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રિય મંત્રીમંડળની બેઠકે સહકારી બેંકો પાસેથી ટૂંકા ગાળાની પાક લોન લેનાર ખેડૂતો માટે નવેમ્બર અને ડિસેમ્બર, 2016ના બે મહિના માટે વ્યાજમાં માફી માટેના નિર્ણયને કાર્યોત્તર મંજૂરી આપી છે. આ નિર્ણય સહકારી બેંકોને નાબાર્ડ દ્વારા વધારાના પુનર્ધિરાણ પર નાબાર્ડ (રાષ્ટ્રીય કૃષિ અને ગ્રામીણ વિકાસ બેંક)ને વ્યાજમાં છૂટ પૂરી પાડે છે. આખા ભારતમાં ખેડૂતો સહકારી બેંકો પાસેથી ટૂંકા ગાળાની પાક લોનનો લાભ લે છે, જેના માટે આ નિર્ણય અનુકૂળ રહેશે. આ નિર્ણયનો આશય સહકારી બેંકોને સંસાધનોની ઉપલબ્ધતા સુનિશ્ચિત કરવાનો છે, જેણે ખેડૂતોને રવિ કામગીરી હાથ ધરવા રોકડ રકમની ઉપલબ્ધતામાં ઘટાડો થવાથી પડેલી મુશ્કેલીઓમાંથી બહાર આવવા સહકારી બેંકો પાસેથી સરળતાપૂર્વક પાક લોન મેળવવામાં મદદ કરી છે. નવેમ્બર અને ડિસેમ્બર, 2016 માટે બે મહિના માટે વ્યાજની માફીના કારણે સહકારી બેંકોને પુનર્ધિરાણ માટે નાબાર્ડ મારફતે સહકારી બેંકોને વધારાના સંસાધનો પૂરાં પાડવામાં આવશે. આ સંસાધનો સહકારી બેંકો દ્વારા ચાલુ નાણાકીય વર્ષ 2016-17માં ખેડૂતોને આપવામાં આવશે. આ કામગીરી માટે રૂ 1060.50 કરોડની વધારાની નાણાકીય જવાબદારીઓની જરૂર પડશે. વ્યાજ માફી યોજના (આઇએસએસ)નો અમલ કરવા 2016-17 દરમિયાન કુલ રૂ. 15,000 કરોડનો ઉપયોગ થયો છે. પૃષ્ઠભૂમિ: a) ભારત સરકાર વર્ષ 2006-07થી વ્યાજ માફી યોજનાનો અમલ કરે છે, જે અંતર્ગત સરકારી બેંકો, પ્રાદેશિક ગ્રામીણ બેંકો અને સહકારી બેંકો દ્વારા દર વર્ષે 7 ટકાના વ્યાજદરે ખેડૂતોને રૂ. 3 લાખ સુધીની ટૂંકા ગાળાની પાક લોન ઉપલબ્ધ કરાવવામાં આવે છે. ખેડૂતે લોનની ઝડપી પુનઃચુકવણી પર રૂ. 3 લાખ સુધીની ટૂંકા ગાળાની પાક લોન માટે વ્યાજમાં 3 ટકાની માફી આપવામાં આવી છે. એટલે ખેડૂતોને કથિત પાક લોન માટે અસરકારક રીતે 4 ટકા વ્યાજની ચુકવણી કરવી પડશે. b) રૂ. 500 અને રૂ. 1000ની જૂની ચલણી નોટો કાયદેસર ચલણ તરીકે રદ થવાના કારણે અને મંડીઓમાં ખરીફ ઉત્પાદનોના વેચાણની આવક સામે પ્રાપ્ત થયેલા ચેકને વટાવવામાં ખેડૂતોને પડેલી મુશ્કેલીઓને કારણે તથા રવિ કામગીરી હાથ ધરવા પર્યાપ્ત રોકડની ખેંચ હોવાથી તથા ટૂંકા ગાળાની પાક લોનનું વ્યાજ ચુકવવાનું હોવાથી, ખાસ કરીને સહકારી બેંકોએ લાદેલા નિયંત્રણોને ધ્યાનમાં રાખીને, જે ખેડૂતોએ 01.04.2016થી 30.09.2016 વચ્ચે સહકારી બેંકો પાસેથી પાક લોન પૂરી લીધી હતી તેમને 2 મહિનાઓ એટલે કે નવેમ્બર અને ડિસેમ્બર, 2016ના ગાળા માટે વ્યાજમાં માફી પૂરી પાડવામાં આવશે,. c) રૂ. 1060.50 કરોડના વધારાના નાણાકીય સ્ત્રોતની જોગવાઈના કારણો આ મુજબ છે. (1) 01.04.2016થી 30.09.2016 વચ્ચે સહકારી બેંકોએ ખેડૂતોને આપેલી પાક લોન માટે 2 મહિના (નવેમ્બર અને ડિસેમ્બર) માટે વ્યાજમાં મુક્તિના ખર્ચને પૂર્ણ કરશે અને (2) ચાલુ નાણાકીય વર્ષમાં સહકારી બેંકોને ધિરાણ માટે રૂ. 20,000 કરોડના ટૂંકા ગાળાના ઋણ પર નાબાર્ડને વ્યાજમાં છૂટ અને વહીવટી ખર્ચ પૂરો પાડશે.
પ્રધાનમંત્રી રિયો ઓલિમ્પિક્સ માટે જઈ રહેલા એથલિટ્સને મળીને શુભેચ્છાઓ પાઠવશે

પ્રધાનમંત્રી શ્રી નરેન્દ્ર મોદી રિયો દ જાનેરિયોમાં યોજાનારી આગામી ઓલિમ્પિક રમતોમાં ભારતનું પ્રતિનિધિત્વ કરનારા એથલિટ્સ (રમતવીરો)ને મળશે. શ્રી નરેન્દ્ર મોદી સોમવારે નવી દિલ્હીમાં માણેકશા સેન્ટર ખાતે ઓલિમ્પિકના રમતવીરોને મળશે. અત્યાર સુધીમાં 13 રમતો માટે આશરે 100 જેટલા રમતવીરો રિયો ઓલિમ્પિક્સ માટે લાયક ઠર્યા છે. પ્રધાનમંત્રી ખેલાડીઓ સાથે અનૌપચારિક વાતચીત કરશે અને તેમને વિશ્વની સૌથી મોટી રમતગમતની સ્પર્ધામાં તેમના શ્રેષ્ઠ પ્રદર્શન માટે શુભેચ્છાઓ પાઠવશે.
વિશ્વ પર્યાવરણ દિવસ પર પ્રધાનમંત્રીનો સંદેશ

પ્રધાનમંત્રી શ્રી નરેન્દ્ર મોદીએ વિશ્વ પર્યાવરણ દિવસ પર તેમના સંદેશમાં જણાવ્યું હતું કે, આ દિવસ આપણા પર્યાવરણનું સંરક્ષણ કરવાની પ્રતિબદ્ધતાને પુનઃવ્યક્ત કરવાનો અને પૃથ્વીનું વધારે સારી રીતે જતન કરવાનો યોગ્ય સમય છે. પ્રધાનમંત્રીએ તેમના સંદેશમાં પર્યાવરણનું સંરક્ષણ કરવા કાર્યરત તમામ વ્યક્તિઓ અને સંસ્થાઓની ઇચ્છાશક્તિ અને દ્રઢતાને સલામ કરી છે. વિશ્વ પર્યાવરણ દિવસ પર પ્રધાનમંત્રીનો સંદેશ નીચે મુજબ છેઃ “વિશ્વ પર્યાવરણ દિવસ આપણા પર્યાવરણનું સંરક્ષણ કરવાની અને પૃથ્વીનું વધારે સારી રીતે જતન કરવાની આપણી પ્રતિબદ્ધતા પુનઃવ્યક્ત કરવાનો યોગ્ય સમય છે. અમે પર્યાવરણનું સંરક્ષણ કરવા કાર્યરત તમામ વ્યક્તિઓ અને સંસ્થાઓની ઇચ્છાશક્તિ અને દ્રઢતાને સલામ કરીએ છીએ. ચાલુ વર્ષની થીમ ‘કનેક્ટિંગ પીપલ ટૂ નેચર’ એ બીજું કશું નહીં પણ આપણી જાત સાથેનું જોડાણ છે.”
પ્રધાનમંત્રીએ આગ્રા-લખનઉ એક્સપ્રેસવે માર્ગ અકસ્માતમાં મુસાફરોના મોત અંગે શોક વ્યક્ત કર્યો

પ્રધાનમંત્રીએ આજે આગ્રા-લખનઉ એક્સપ્રેસવે માર્ગ અકસ્માતમાં મુસાફરોના મોત અંગે ઘેરા શોકની લાગણી વ્યક્ત કરી છે. તેમણે એક ટ્વિટ સંદેશમાં કહ્યું છે કે “ઉત્તરપ્રદેશના આગ્રા-લખનૌ એક્સપ્રેસ પર થયેલા માર્ગ અકસ્માતને કારણે ખૂબ દુખ પહોંચ્યું છે.આ અકસ્માતમાં ઘણા મુસાફરોએ જીવ ગુમાવ્યા છે.દુખની આ ક્ષણે મારી સંવેદના પીડિત પરિવારો સાથે છે.” તેમણે વધુમાં કહ્યું કે, “હું અકસ્માતમાં ઘાયલ થયેલા લોકોની ઝડપથી સ્વસ્થતા માટે પ્રાર્થના કરું છું”
બિમસ્ટેકના રાષ્ટ્રીય સુરક્ષા વડાઓએ પ્રધાનમંત્રીની મુલાકાત લીધી

બિમસ્ટેકના સભ્યો દેશના રાષ્ટ્રીય સુરક્ષા વડાઓએ આજે પ્રધાનમંત્રી શ્રી નરેન્દ્ર મોદીની મુલાકાત લીધી હતી. બિમસ્ટેકના રાષ્ટ્રીય સુરક્ષાના વડાઓએ પ્રધાનમંત્રીના બિમસ્ટેકના વિઝનની પ્રશંસા કરી હતી અને ભારતમાં સભ્ય રાષ્ટ્રોના રાષ્ટ્રીય સુરક્ષા વડાઓની સૌપ્રથમ બેઠક આયોજિત કરવા બદલ તેમનો આભાર માન્યો હતો. રાષ્ટ્રીય સુરક્ષા વડાઓએ પ્રધાનમંત્રીને બેઠકમાં તેમની ચર્ચાવિચારણા વિશે ટૂંકમાં જાણકારી આપી હતી. પ્રધાનમંત્રી મોદીએ બિમસ્ટેકના સભ્ય દેશોને આતંકવાદ, કટ્ટરવાદ, નશીલા દ્રવ્યો, શસ્ત્રોની દાણચોરી અને મનુષ્યોને વેપાર તથા કુદરતી આફતો જેવા સુરક્ષા સાથે સંબંધિત જોખમોનો સામનો કરવા એક થવા અપીલ કરી હતી. પ્રધાનમંત્રીએ એવું પણ જણાવ્યું હતું કે, બિમસ્ટેકના સભ્ય દેશોએ સાયબર સુરક્ષા અને દરિયાઈ ક્ષેત્ર જેવા બિનપરંપરાગત સુરક્ષા જોખમોનું સમાધાન કરવા સંયુક્તપણે કામ કરવું પડશે.
પ્રધાનમંત્રી શ્રીએ UK PM તરીકે ચાર્જ સંભાળનારા ઋષિ સુનક સાથે વાતચીત કરી

પ્રધાનમંત્રી શ્રી નરેન્દ્ર મોદીએ ઋષિ સુનક સાથે વાત કરી છે અને તેમને યુકેના પ્રધાનમંત્રી તરીકે કાર્યભાર સંભાળવા બદલ અભિનંદન પાઠવ્યા છે. એક ટ્વીટમાં, પ્રધાનમંત્રી શ્રીએ કહ્યું; “આજે @
મંત્રીમંડળે એનએચએઆઈને ઇન્ફ્રાસ્ટ્રક્ચર ઇન્વેસ્ટમેન્ટ ટ્રસ્ટ સ્થાપિત કરવાની અને નેશનલ હાઇવે પ્રોજેક્ટ્સને મોનેટાઇઝ કરવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે કેન્દ્રીય માર્ગ પરિવહન અને રાજમાર્ગ મંત્રાલયની ભારતીય રાષ્ટ્રીય રાજમાર્ગ સત્તામંડળ (એનએચએઆઈ)ને સેબીએ જાહેર કરેલી આઇએનવીઆઇટી માર્ગદર્શિકા મુજબ ઇન્ફ્રાસ્ટ્રક્ચર ઇન્વેસ્ટમેન્ટ ટ્રસ્ટ(સ)(આઇએનવીઆઇટી) સ્થાપિત કરવાની સત્તા આપવાની દરખાસ્તને મંજૂરી આપી છે. અસર: આઇએનવીઆઇટી રોકાણકારોને વધારે અનુકૂળતા આપવા માટેનાં માધ્યમ તરીકે કામ કરે છે અને નીચેની તકો ઊભી કરશે એવી અપેક્ષા છેઃ • વિશેષ ઓ એન્ડ એમ કન્સેશનરીઝનું જનરેશન. • ભારતીય હાઇવે માર્કેટમાં પેશન્ટ કેપિટલ (20થી 30 વર્ષ માટે) ને આકર્ષવી, કારણ કે આ રોકાણકારો નિર્માણનું જોખમ ખેડતા નથી અને લાંબા ગાળે સ્થિર વળતર આપતી મિલકતોમાં રોકાણ કરવામાં રસ ધરાવે છે. • રિટેલ સ્થાનિક બચત અને વિશેષ સંસ્થાઓ (જેમ કે મ્યુચ્યુઅલ ફંડો, પીએફઆરડીએ વગેરે)નાં ભંડોળનું રોકાણ આઇએનવીઆઇટી મારફતે માળખાગત ક્ષેત્રમાં કરશે. પૃષ્ઠભૂમિ: માર્ગો અને રાજમાર્ગો અર્થતંત્રની જીવનરેખા છે, જે અંતરિયાળ અને દૂરદરાજનાં વિસ્તારોને જોડે છે તથા પ્રાદેશિક અને અખિલ ભારતીય ધોરણે અસરકારક પરિવહનને સુનિશ્ચિત કરે છે. રાષ્ટ્રીય રાજમાર્ગોનો વિકાસ પ્રદેશનાં સંપૂર્ણ આર્થિક વિકાસને વધારવા અને વેપારને સુવિધા આપવાની દ્રષ્ટિએ બહુસ્તરીય અસર ધરાવે છે. ઓક્ટોબર, 2017માં ભારત સરકારે ભારતમાલા પરિયોજના શરૂ કરી હતી, જે કુલ રૂ. 5,35,000 કરોડનાં કુલ રોકાણ સાથે 24,800 કિલોમીટરના વિકાસ માટે ભારત સરકારના મહત્ત્વાકાંક્ષી રાજમાર્ગ વિકાસ કાર્યક્રમ છે. ભારતમાલા પ્રોગ્રામનાં વ્યાપને ધ્યાનમાં રાખીને એનએચએઆઈને સૂચિત સમયરેખામાં પૂર્ણ કરવા માટે પર્યાપ્ત ભંડોળની જરૂર પડશે. આ કવાયતનાં ભાગરૂપે કામ કરી શકે એવો વિકલ્પ રાષ્ટ્રીય રાજમાર્ગની મિલકતોનું સંપૂર્ણ મોનેટાઇઝેશન કરવાનો છે, જેથી એનું મૂલ્ય મળે અને રાષ્ટ્રીય રાજમાર્ગોનાં નિર્માણમાં રોકાણ કરવા ખાનગી કંપનીઓને આકર્ષક યોજનાઓ ઓફર થશે. અમલીકરણઃ નવા ધિરાણનાં માધ્યમોનો ઉપયોગ કરવો એનએચએઆઈ જેવી સંસ્થાઓ માટે જરૂરી બની ગયો છે, જે ભંડોળ મેળવવા માટે હાલ મર્યાદિત સ્ત્રોતો ધરાવે છે. તત્કાલિન નાણાં મંત્રીએ વર્ષ 2018-19નાં વર્ષ માટે એમના બજેટ ભાષણમાં કહ્યું હતું કે, એનએચએઆઈ સ્પેશ્યલ પર્પઝ વ્હિકલ્સમાં એની રોડ મિલકતોને સંગઠિત કરવા અને ટોલ, ઓપરેટ અને ટ્રાન્સફર મોડલ તથા ઇન્ફ્રાસ્ટ્રક્ચર ઇન્વેસ્ટમેન્ટ ટ્રસ્ટ (આઇએનવીઆઇટી) જેવા માળખાને નવીન રીતે મોનેટાઇઝ કરવા માટે ઉપયોગ કરવા વિચારણા કરી શકે છે. જાણકારી અને અનુભવને આધારે એનએચએઆઈ મૂડીબજારો દ્વારા વધારાનાં સ્ત્રોતો ઊભી કરવાનાં ઉદ્દેશ સાથે પૂર્ણ થયેલા અને કાર્યરત થયેલા રાષ્ટ્રીય રાજમાર્ગ પ્રોજેક્ટ્સને મોનેટાઇઝ કરવા આઇએનવીઆઇટી સ્થાપિત કરવા પર સક્રિયપણે કાર્યરત છે. એનએચએઆઈનાં આઇએનવીઆઇટી એક ટ્રસ્ટ હશે, જેની સ્થાપના એનએચએઆઈ દ્વારા ભારતીય ટ્રસ્ટ ધારા, 1882 અને સીક્યોરિટીઝ એન્ડ એક્સચેન્જ બોર્ડ ઓફ ઇન્ડિયા (ઇન્ફ્રાસ્ટ્રક્ચર ઇન્વેસ્ટમેન્ટ ટ્રસ્ટ્સ) રેગ્યુલેશન્સ, 2014 હેઠળ થશે. આઇએનવીઆઇટી ટ્રસ્ટની રચના ઇન્ફ્રાસ્ટ્રક્ચર પ્રોજેક્ટ્સ (નાણાં મંત્રાલય દ્વારા પરિભાષિત કર્યા મુજબ)માં મુખ્યત્વે રોકાણનાં ઉદ્દેશ સાથે થશે. આઇએનવીઆઇટી એસપીવી કે હોલ્ડિંગ મારફતે કે પ્રત્યક્ષ રીતે એસેટમાં હોલ્ડિંગ ધરાવી શકે છે.
પ્રધાનમંત્રીએ ડૉ. એપીજે અબ્દુલ કલામને તેમની જયંતિ નિમિત્તે શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ ભારતના પૂર્વ રાષ્ટ્રપતિ ડૉ. એપીજે અબ્દુલ કલામને તેમની જયંતિ નિમિત્તે શ્રદ્ધાંજલિ અર્પણ કરી છે. એક ટ્વિટમાં પ્રધાનમંત્રીએ કહ્યું; "મિસાઈલ મેન તરીકે જાણીતા દેશના પૂર્વ રાષ્ટ્રપતિ ડૉ. એપીજે અબ્દુલ કલામ જીને તેમની જન્મજયંતિ નિમિત્તે શ્રદ્ધાંજલિ. તેમણે ભારતને સશક્ત, સમૃદ્ધ અને સક્ષમ બનાવવા માટે પોતાનું જીવન સમર્પિત કર્યું. તેઓ હંમેશા દેશવાસીઓ માટે પ્રેરણા બની રહેશે."
પ્રધાનમંત્રી વાવાઝોડા અમ્ફાનને કારણે ઉભી થયેલી સ્થિતિનું નિરીક્ષણ કરવા માટે કાલે પશ્ચિમ બંગાળ અને ઓડિશાની મુલાકાત લેશે.

પ્રધાનમંત્રી શ્રી નરેન્દ્ર મોદી વાવાઝોડા અમ્ફાનને કારણે ઉભી થયેલી સ્થિતિનું નિરીક્ષણ કરવા માટે આવતી કાલે પશ્ચિમ બંગાળ અને ઓડિશાની મુલાકાત લેશે. એક ટ્વીટમાં પ્રધાનમંત્રી કાર્યાલયએ કહ્યું છે કે ” કાલે પ્રધાનમંત્રી શ્રી નરેન્દ્ર મોદી વાવાઝોડા અમ્ફાનને કારણે ઉભી થયેલી સ્થિતિનું નિરીક્ષણ કરવા માટે પશ્ચિમ બંગાળ અને ઓડિશાની મુલાકાત લેશે, તેઓ હવાઈ સર્વેક્ષણ કરશે અને સમીક્ષા બેઠકમાં ભાગ લેશે,જેમાં રાહત અને પુનઃવસન સાથે સંકળાયેલા મુદ્દાઓ અંગે ચર્ચા કરવા માં આવશે.
કેન્ટકીના ગવર્નર શ્રી મેટ બેવીને પ્રધાનમંત્રીની સાથે મુલાકાત કરી

કેન્ટકીના ગવર્નર શ્રી મેટ બેવીને આજે ગાંધીનગરમાં પ્રધાનમંત્રી શ્રી નરેન્દ્ર મોદી સાથે શુભેચ્છા મુલાકાત કરી હતી. પ્રધાનમંત્રીએ આ પ્રસંગે નોંધ્યું કે વેપાર અને રોકાણના ક્ષેત્રો સહિત ભારત અને અમેરિકાના સંબંધો ગાઢ બની રહ્યાં છે તથા ભારત અને અમેરિકા વચ્ચે ભાગીદારી પણ મજબૂત બની છે. તેમણે ભારતમાં ઉત્પાદન ક્ષેત્રની અંદર બહોળા અમેરિકી રોકાણને આવકાર્યું અને મેક ઇન ઇન્ડિયા અંતર્ગત રહેલી તકોનો લાભ લેવા અમેરિકાની કંપનીઓને આવકારી છે. ગવર્નરે કેન્ટકી અને ભારત વચ્ચે વધી રહેલા વેપાર અને રોકાણ અંગે પ્રધાનમંત્રી સાથે સમીક્ષા કરી હતી. તેમણે કેન્ટકી રાજ્ય સહિત અમેરિકામાં ભારતીય વ્યવસાયિકોના યોગદાનની સરાહના કરી હતી.
પ્રધાનમંત્રીએ શ્રી ભગવંત માનને પંજાબના મુખ્યમંત્રી તરીકે શપથ લેવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ શ્રી ભગવંત માનને પંજાબના મુખ્યમંત્રી તરીકે શપથ લેવા બદલ અભિનંદન પાઠવ્યા છે. એક ટ્વિટમાં, પ્રધાનમંત્રીએ કહ્યું; "શ્રી @
પ્રધાનમંત્રી 30 જાન્યુઆરી, 2019ના રોજ સુરત અને દાંડીની મુલાકાત લેશે

પ્રધાનમંત્રી શ્રી નરેન્દ્ર મોદી 30મી જાન્યુઆરી, 2019ના રોજ ગુજરાતમાં સુરત અને દાંડીની મુલાકાત લેશે. તેમની મુલાકાત દરમિયાન પ્રધાનમંત્રી સુરત હવાઇમથક પર ટર્મિનલ ભવનના વિસ્તરણનો શિલાન્યાસ કરશે, આ ટર્મિનલ ભવન 25,500 ચો.મી.માં ફેલાયેલું છે અને તેના ખર્ચનો અંદાજ રૂ. 354 કરોડ છે. તે ઇકો-ફ્રેન્ડલી અને ટકાઉ ભવન બની રહેશે તેમજ તે 1800થી વધુ મુસાફરોની હેરફેર ક્ષમતા ધરાવે છે. સુરત હવાઇમથક એર ટ્રાફિકની હેરફેર માટે તથા મુસાફરોની હેરફેર બાબતે અમદાવાદ અને વડોદરા પછી ગુજરાતનું ત્રીજા નંબરનુ સૌથી વ્યસ્ત હવાઇમથક છે. માળખાગત સુવિધાઓનો વિકાસ એ સરકારની મહત્વપૂર્ણ પ્રાથમિકતાઓમાંની એક છે. સરકારે કેટલાંક ક્ષેત્રોમાં પહેલ હાથ ધરી છે અને ઉડ્ડયન ક્ષેત્ર તે પૈકીનું એક છે. ગુજરાતમાં નાગરિક ઉડ્ડયન ક્ષેત્રને મજબૂત કરવાની સાથે-સાથે તેની એર કનેક્ટિવિટીમાં પણ વધારો કરવામાં આવ્યો છે. તેમાં ઉડાન યોજના હેઠળ કંડલાથી મુંબઈની કનેક્ટિવિટી, પોરબંદરથી અમદાવાદ અને મુંબઈનો સમાવેશ થાય છે. રાજકોટનાં હિરાસરમાં ગ્રીનફીલ્ડ એરપોર્ટ વિકસાવવામાં આવ્યાં છે. આ ઉપરાંત અમદાવાદ અને વડોદરા મુકામે નવા એટીસી ટાવર/ટેકનિકલ ટાવરના બાંધકામનો સમાવેશ થાય છે. સુરતમાં પ્રધાનમંત્રી ન્યુ ઇન્ડિયા યુથ કૉન્ક્લેવમાં યુવાનો સાથે વાર્તાલાપ કરશે. તે રસીલાબેન સેવંતીલાલ શાહ વિનસ હૉસ્પિટલનુ ઉદઘાટન કરશે અને તેની મુલાકાત લેશે. પ્રધાનમંત્રી ત્યારબાદ ગુજરાતનાં નવસારી જિલ્લાનાં દાંડી જશે. અહિં તેઓ રાષ્ટ્રીય મીઠા સત્યાગ્રહ સ્મારકનું લોકાર્પણ કરશે. આ સ્મારકમાં મહાત્મા ગાંધી અને તેમની સાથે ઐતિહાસિક દાંડી પદયાત્રામાં સામેલ થયેલા 80 સત્યાગ્રહીઓની મૂર્તિઓ છે. આ સ્મારકમાં 1930ની ઐતિહાસિક મીઠાનાં સત્યાગ્રહ માટેની દાંડીયાત્રાની ઘટનાઓ અને કથાઓ દર્શાવતા 24 ભીંત ચિત્રો રજૂ કરવામાં આવ્યાં છે. પ્રધાનમંત્રી સ્મારકની મુલાકાત લેશે અને જાહેર સભાને સંબોધન કરશે. 1930ની દાંડી કૂચને મીઠાના સત્યાગ્રહ તરીકે પણ ઓળખવામાં આવે છે. આ ઘટનાને ભારતની આઝાદીની લડતનાં ઇતિહાસમાં સિમાચિન્હરૂપ ઘટના તરીકે ઓળખવામાં આવે છે. એ દિવસે બ્રિટીશ સરકાર સામે નાગરિક અસહકારની ચળવળ શરૂ કરવામાં આવી હતી. મહાત્મા ગાંધીની આગેવાની હેઠળ 80 સત્યાગ્રહીઓએ અમદાવાદનાં સાબરમતી આશ્રમથી દરિયા કાંઠે આવેલા દાંડી સુધીની 241 કિલોમીટર લાંબી કૂચ કરી હતી અને દરિયાના પાણીમાંથી બનેલું મીઠુ ઉપાડીને બ્રિટીશ સરકારે લાદેલા મીઠાના કાયદાનો ભંગ કર્યો હતો. આ મહિને પ્રધાનમંત્રીની ગુજરાતની આ બીજી મુલાકાત છે. પ્રધાનમંત્રીએ અગાઉ તા. 19 જાન્યુઆરીના રોજ હજીરા ખાતે આર્મ્ડ સિસ્ટમ સંકુલનું લોકાર્પણ કર્યું હતું. તેમણે તા. 17 અને 18 જાન્યુઆરી 2019ના રોજ ગુજરાતમાં ગાંધીનગર ખાતે યોજાયેલા વાઇબ્રન્ટ ગુજરાત સમિટમાં પણ હાજરી આપી હતી.
5 ઓક્ટોબર 2019ના રોજ બાંગ્લાદેશના પ્રધાનમંત્રીની સત્તાવાર મુલાકાત દરમિયાન દ્વિપક્ષીય પરિયોજનાઓના વીડિયો ઉદ્ઘાટન પ્રસંગે પ્રધાનમંત્રીનાં વક્તવ્યનો મૂળપાઠ

આદરણીય પ્રધાનમંત્રી શેખ હસિના, મહાનુભાવો, મિત્રો, નમસ્કાર!! શબાઇકે શારોદીયો શુભેચ્છા. મને ખુશી છે કે પ્રધાનમંત્રી શેખ હસિનાજીની સાથે ત્રણ અન્ય દ્વિપક્ષીય પરિયોજનાઓનું ઉદ્ઘાટન કરવાનો મને અવસર મળ્યો છે. છેલ્લા એક વર્ષમાં અમે વીડિયો લિંકના માધ્યમથી 9 પરિયોજનાઓનો પ્રારંભ કરાવ્યો છે. આજની ત્રણ પરિયોજનાઓને જોડીને એક વર્ષમાં અમે એક ડઝન સંયુક્ત પરિયોજનાઓનો શુભારંભ કરાવ્યો છે. આ ઉપલબ્ધિ પર હું બંને દેશોના અધિકારીઓ અને તમામ નાગરિકોને ખૂબ-ખૂબ અભિનંદન આપું છું. આજની આ ત્રણ પરિયોજનાઓ ત્રણ જૂદ-જુદા ક્ષેત્રોમાં છે: – એલપીજી આયાત, વ્યવસાયિક તાલીમ અને સામાજિક સુવિધા. પરંતુ આ ત્રણેયનો ઉદ્દેશ્ય એક જ છે અને તે છે – આપણા નાગરિકોના જીવનને વધુ સારું બનાવવું. આ જ ભારત બાંગ્લાદેશ સંબંધોનો મૂળ મંત્ર પણ છે. ભારત-બાંગ્લાદેશ ભાગીદારીનો આધાર એ છે કે અમારી મિત્રતા વડે દરેક નાગરિકના વિકાસ સુનિશ્ચિત થાય. બાંગ્લાદેશથી પુષ્કળ પ્રમાણમાં એલપીજીનો પુરવઠો બંને દેશોને ફાયદો પહોંચાડશે. તેનાથી બાંગ્લાદેશમાં નિકાસ, આવક અને રોજગારી પણ વધશે. વાહનવ્યવહારનું અંતર 1500 કિલોમીટર ઓછું થઇ જવાના કારણે આર્થિક લાભ પણ થશે અને પર્યાવરણને પણ નુકસાન ઓછું થશે. બીજી પરિયોજના બાંગ્લાદેશ-ભારત વ્યવસાયિક કૌશલ્ય વિકાસ સંસ્થાન, બાંગ્લાદેશના ઔદ્યોગિક વિકાસની માટે કુશળ માનવ સંસાધન અને ટેકનિશિયનો તૈયાર કરશે. મહાનુભાવો, અને છેલ્લે ઢાકાના રામકૃષ્ણ મિશનમાં વિવેકાનંદ ભવનની પરિયોજના, જે બે મહામાનવોના જીવનથી પ્રેરણા લે છે. આપણા સમાજો અને મૂલ્યો પર સ્વામી રામકૃષ્ણ પરમહંસ અને સ્વામી વિવેકાનંદની અમીટ છાપ છે. બાંગ્લા સંસ્કૃતિની ઉદારતા અને ખુલ્લાપણાની ભાવનાની જેમ જ આ મિશનમાં પણ તમામ પંથોને માનનારાઓ માટે સ્થાન છે. અને આ મિશન દરેક સંપ્રદાયના ઉત્સવને સમાન રૂપે ઉજવે છે. ભવનમાં 100થી વધુ યુનિવર્સિટી વિદ્યાર્થીઓ અને સંશોધન તજજ્ઞોના રહેવાની વ્યવસ્થા કરવામાં આવી છે. મહાનુભાવો, ભારત બાંગ્લાદેશની સાથે પોતાની ભાગીદારીને પ્રાધાન્ય આપે છે. અમને ગર્વ છે કે ભારત-બાંગ્લાદેશનો સંબંધ બે મિત્ર પાડોશી દેશોની વચ્ચે સહયોગનું સમગ્ર દુનિયા માટે એક શ્રેષ્ઠ ઉદાહરણ છે. મને ખુશી છે કે અમારી આજની વાતચીત વડે અમારા સંબંધોને વધુ ઊર્જા મળશે. જય હિન્દ! જય બાંગ્લા! જય ભારત-બાંગ્લા બંધુત્વ! આભાર!
પ્રધાનમંત્રીએ આસામ અને રાજસ્થાનના પૂરગ્રસ્તો માટે અનુગ્રહ રાશિની જાહેરાત કરી

પ્રધાનમંત્રી શ્રી નરેન્દ્ર મોદીએ આસામ અને રાજસ્થાનના પૂરમાં જીવ ગુમાવનારાઓના વારસદારોને રૂ. બે લાખની અનુગ્રહ રાશિ આપવાની જાહેરાત કરી હતી. પ્રધાનમંત્રીએ આસામ અને રાજસ્થાનના પૂરમાં ગંભીર રીતે ઘવાયેલાઓને પણ રૂ. 50,000 આપવાની જાહેરાત કરી હતી.
પ્રધાનમંત્રીએ બીએસએફના કર્મચારીઓને તેમના સ્થાપના દિવસે શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ સરહદ સુરક્ષા દળ (બીએસએફ)ના તમામ કર્મચારીઓને તેમના સ્થાપના દિવસે શુભેચ્છા પાઠવી છે. પ્રધાનમંત્રી કહ્યું કે, “તમામ @